O problema principal d'a Macedonia independient en politica internacional estió a hostilidat de Grecia. Grecia tien una rechión dita Macedonia con una minoría eslava en camín de desapareixer por asimilación. Grecia desichiba que Macedonia faiga constar en a suya Constitución que no tien garra reivindicación territorial y que se cambeye o nombre, (l'argumento ye que tenendo nombre de Macedonia reclamaba a rechión con o mesmo nombre y que o toponimo ye d'orichen griego y no lo podeban fer servir como denominación d'estau os eslavos, que no son griegos).